En middelsstor, svart trebukk med lysgrå til gule tverrbånd. På beina er lårene oppsvulmede og ofte røde, men kan også være svarte. Antennene er noe lengre enn kroppen. Pronotum har rundede sider uten tenner, vanligvis lyst foran og bak og svart i midten. Dekkvingene er avsmalnende bakover, med tre eller fire lyse tverrbånd. Arten er nokså variabel i fargen, dette kan være årsaken til at den er beskrevet som flere ulike slekter.